RŪPELSTRĪTA
Beidzot!
Nespēju pieņemt domu par melnu tēju.
Zini, tas ir noziegums. Īsts noziegums.
Vecīt, esmu izslāpis.
Nē. Pagaidi! Ne tajās. Tās ir aukstas un par daudz ievilkušās.
Kāpēc tad uzlēji?
Tāpēc, ka domāju - būsi ātrāk.
Man bija jāiet līdz lielās ielas galam.
Tu taču zini, ka uz otru pusi ir stūra veikals, bremze tāds.
Marekam tas nepatiktu.
Kas ir Mareks?
Elektriķis, ar ko strādājām būvēs. Polis.
Vispirms piens, tad tēja. Kā jūs, angļi, to nesaprotat?
Nekādas atšķirības, bet viņš trako.
Ei! Skaidrs, ka ir atšķirība, stulbais pediņ!
Maisiņš, ūdens, piens - tieši tādā secībā. Ja?
Jums būvēs daudz poļu?
Poļi, bulgāri, noplukušie rumāņi - visādi.
- Čum un mudž. - Kā tādā bēgļu nometnē.
Nē, paga! Vai tad tu tēju nedzersi?
Nē. Jāsalāpās.
Tu tiešām laikam neieredzi savas nieres.
Te nu viņš ir. Dusošā skaistule.
Brīt! Piedošanu! Aizgulējos.
- Ūdens tikko uzvārījās, ja gribi. - Un mums ir piens.
- Bijāt ārā? - Nē, viņš izslauca no krūts.
Stulbā dienas televīzija!
Kaut būtu paņēmuši līdzi PlayStation vai ko!
Ei! Zini ko, vecais? Es spēlēju FIFA kā pats nelabais.
- Nespēlē vis. - Nē.
Call of Duty - tā ir īstā. Es jūs visus novāktu.
Te nav vecpuišu ballīte.
Jā, bet tu tā saki tikai tāpēc, ka baidies, ka viņš tevi uzveiks.
Domā - es baidos no dīvāna karavīra?
Esmu to darījis pa īstam, vecīt.
Kalpoju savai valstij.
Cik cilvēku esi nogalinājis?
Tu domā - spēlē?
Kādā spēlē! Tas neskaitās.
Kāda tam nozīme?
Cik cilvēku tu esi nogalinājis?
Cik cilvēku esi nogalinājis tu?
Piecus noteikti. Viņi bija tuvu.
Skatījos, kā izdziest viņu acis.
Varbūt vēl astoņus deviņus.
Dažreiz nav laika skaitīt.
Miljonais skatījums.
- Jā. - Jā!
Rullējam. Uz galveno notikumu varētu pieslēgties kādi pieci.
Kāds viņu apraudzīja?
Kādēļ?
Vienkārši nekas nav dzirdams.
Viņš taču nevar parunāt. Ko tā uztraucies?
Jūs taču negribētu, ka viņš dabū sirdstrieku.
Tas varētu visu sarežģīt.
Labi, es aiziešu.
Gribi nodot viņam mīlestības vēstuli?
Atšujies!
Neesi mīkstais!
Droši vien.
Noņemšu tev no mutes līmlenti.
Bet mēs augšā visu dzirdam.
Ja ko vajag, prasi klusu!
Sauksi pēc palīdzības, zaļās gaismiņas kļūs sarkanas
un es nonākšu lejā un atspārdīšu tev pautus. Skaidrs?
Lūdzu, atlaidiet mani!
Nevaru. Tu esi bīstams.
Esmu redzējis, uz ko jūsējie ir spējīgi.
Jūsu dēļ man afgāņos palika labi draugi.
Tāpēc rīt no rīta,
saulei lecot,
tu nometīsies tur uz grīdas ceļos.
Mums līdzi būs kamera,
un tad... Nu, jūs jau šai ziņā esat speciālisti, vai ne?
Mēs tev nocirtīsim galvu.
PĒC MIKA HERONA GRĀMATAS MOTĪVIEM
Vai ir pazīmes, ka šādi uzbrukumi var atkārtoties,
vai arī šis būtībā tiek uzskatīts par atsevišķu incidentu?
Šis vakardienas video, kurā viņi draud...
Tūlīt. Paldies.
...varas iestādes ir informētas, mēs nolēmām to nerādīt.
- Labrīt, kungi! - Labrīt, Daiena!
Situācija strauji mainās, tāpēc sniegšu jums jaunāko man zināmo informāciju.
Vai nebūtu jāpagaida Tērnija?
Neņem ļaunā, bet, kad ziņošu iekšlietu ministram...
Domāju, ka zināt: mūsu pirmais numurs šonedēļ ir Vašingtonā.
- Nezināju. - Ingrida ir ārkārtīgi aizņemta.
Tāpat kā tu. Vai tev tiešām sīki jāzina visi viņas plāni?
Mēs visi noteikti zinām, cik spējīgs ir otrais numurs - Daiena. Daiena!
Paldies, Lenard.
Ķīlnieks ir Hasans Ahmeds. Dzimis Birmingemā.
Viņa vecvecāki te ieradās '70. gadu sākumā.
Viņš ir jaunākais no četriem bērniem.
Mācās otrajā kursā Līdsas Universitātē -
studē uzņēmējdarbības vadību.
Dzīvo kopā ar trim citiem studentiem.
Par draudzeni vai draugu ziņu nav.
Viņš spēlē kriketu. Viņa ģimene ir musulmaņi.
Pirms studijām viņš apmeklēja vietējo mošeju,
kuras nevienā mūsu sarakstā nav.
Izskatās, ka viņš to vairs neapmeklē, bet viņa ģimene gan.
Īsi sakot, viņš nav nekas cits, kā izskatās.
Likumpaklausīgs britu aziātu students.
Nolaupītāji sauc sevi par Albionas dēliem.
Mūsu uzmanības lokā - apmēram gadu,
un bija dzirdētas runas, ka kaut kas tāds briest.
Procedūras jautājums. "Runas" un "briest" ir tik neskaidri, ka neko daudz nepalīdz.
Avoti un metodes, Rodžer.
Tas uz šo komisiju neattiecas, Rodžer. Tu to zini.
- Mēs pārraugām rezultātus, nevis procesu. - Vai jums ir avots šajā grupā?
Tas attiecas uz procesu.
Varu pateikt to, ka mūsu uzmanības lokā patlaban ir 17 šādas labējo grupas.
Mēs jau labu laiku sakām: ar lielākiem resursiem
mēs varētu tās visas kārtīgi uzraudzīt
un pielikt šādiem gadījumiem punktu.
Iekšlietu ministrija jūs atbalstīs,
bet Valsts kase var piebilst, ka jūsu līdzekļi jau ir krietni palielināti,
bet rezultātu uzlabojums ir niecīgs.
Mūsu līdzekļus palielināja, lai varētu pārraudzīt džihāda grupas.
Diemžēl mēs skatījāmies vienā virzienā, bet vajadzēja skatīties abos.
Viņš ir nolaidies, kundze.
Kungi, man jābūt kur citur. Jūs noteikti sapratīsiet.
Un tūlīt pēc tam man jāsazinās ar Pakistānas vēstnieku.
Šķiet, šī nebija tik nejauša nolaupīšana, kā domājām.
No Kārtraita nav ne vēsts. Un viņš neceļ telefonu.
Kas noticis?
Vispirms jau tas, ka tu vēl esi te un runā ar mani.
Nē, ir jau vēls rīts, bet tu vēl neesi dzēris.
Senajās dienās tev ap šo laiku jau trešoreiz skalotu kuņģi.
Šorīt pirmā dzēlība. Tu zaudē asumu.
Kaut kas noteikti nav, kā vajag.
Ir mazliet par vēlu kļūt par labu priekšnieka noskaņojuma pazinēju.
Tiem te nebūtu jābūt.
Kad Kārtraits atgriezīsies, piesien viņu aiz pautiem pie galda!
Es gribu, lai mani darbinieki ir šeit un neko nedara.
Ak...
kungs!
Vai jūs izdedzināt ausu matiņus?
Jo tieši tam es ķertos klāt pēc tam. Tur būs darbs pāris nedēļām.
Skaudība.
Par Muklāja algu šādas vietas nevar atļauties, vai ne, River?
Nē, tas tiesa. Bet, no otras puses, man uz šādu vietu nav jānāk.
- Esmu iemācījies noskūties pats. - Tad tev te nemaz nav jābūt.
Nē. Jābūt gan, jo es gribu zināt, kas bija Hobdena zibatmiņā.
- Džino, aizej uz mirkli! - Protams, ser.
Paldies.
Ko, pie velna, tu dari? Tā ir slepena informācija.
Vai tai ir kāds sakars ar nolaupīšanu?
Skatīt manu iepriekšējo atbildi.
Jā, es saprotu. Mēs esam tikai lēnie zirgi. Mēs esam kājnieki.
Taču gribētos saņemt atsauksmes, kad esam labi pastrādājuši.
Protams, ka neesat labi pastrādājuši. Jūs taču esat lēnie zirgi.
Paldies.
Par ko?
Par to, ka pateici, ka zibatmiņā nekā derīga nav.
- Nē, es nepateicu. Nē. - Jā, pateici, pateici.
Turklāt man izskatījās, ka tas ir tikai pī ar miljons zīmēm aiz komata.
Tu ķēms! Tu to apskatījies.
Lai tev jautri ar Svīniju Todu!
Čārlz?
Labrīt, Čārlz!
Čārlz!
Čārlz?
Viņš ir vannā.
Jūs esat...
Lems.
Labrīt, Ketrina! Šķiet, dzirdēju, kā tu kliedzi par brokastīm.
Džekson!
Domāju, ka esi Berlīnē.
Berlīne izgāzās.
Stīv, nolaupītāji ar citiem paziņojumiem klajā nav nākuši
kopš sākotnēji pārraidītajiem draudiem.
Vai ir kas noskaidrots par sagūstītā vīrieša identitāti?
Cik es zinu, drošības dienesti viņa identitāti ir apstiprinājuši,
bet plašsaziņas līdzekļiem neizpauž.
Ketrina, kā iet?
Kaut kā jau iet.
Iedomājos - vai negribi piedalīties labdarībā? Loterijas biļetes.
Labam mērķim. Organizē meitas skola.
Mans maks ir augšā.
Es tev uzticos. Tā, ir četras par piecīti, bet desmit par desmitnieku.
- Tikai četras. - Nē. Tu gribēsi desmit.
Lielā balva ir diena spa.
- To tu negribēsi aizlaist gar degunu. - Četras.
- Pārbaudi man kaut ko! - Darbalaikā, ja?
River!
Ketrina!
Kur tu biji?
Paelpoju gaisu.
Mums ir gaiss tepat.
Jā, diezgan smacīgs.
Lems grib, lai katrs būtu pie sava galda.
Kā tad, jā. Man tikai... Man ir viena IT problēma,
ko Rodijs palīdz atrisināt. Mani e-pasti nesinhronizējas.
Pēc tam atpakaļ uz savu vietu!
Kur ir Mūdijs?
- Es neesmu viņa... - Sekretārs. Jā, es sapratu.
Labi. Tātad tu vari piekļūt Hobdena e-pastam?
Protams, varu. Jautājums: kāpēc lai es to darītu?
Tāpēc, ka tu varētu izglābt tā puiša dzīvību.
Jā, bet es viņu nepazīstu.
Un nebūs jau tā, ka Rīdžentparks mums iedos par to prēmiju vai medāli. Tāpēc...
Rodij, Rodij!
Tieši kāpēc tu pievienojies dienestam, Rodij?
Tāpēc, ka dienests gribēja, lai esmu teltī un čurāju uz āru.
Šis ir vairāk nekā pārbaudīt zibatmiņu. Nauda nelīdzēs.
Labi. Nu...
varbūt izdari to tāpēc, ka man ir tas, ko tu gribi.
Es zinu, kāpēc esi Muklājā.
Nē, nezini.
Zinu gan.
Tas nav iespējams.
Atbildi uz šo mīklu nav atradis pat gudrākais MI5 prāts.
Un tas gudrākais prāts būtu tu?
- Jā. Nu protams. - Jā.
Jā. Un, ja to nevaru atkost es, kā to varētu tu?
Tev nav vecātēva, kurš dienestā bija liels vīrs.
Nemēģini mani piečakarēt!
Jā, jo tad es mēģinātu piečakarēt tevi.
Tu esi Rodijs, Makrodsters, Krutais Rods.
- Tu internetā varētu mani izšķaidīt. Nu! - Izšķaidīt tā,
- ka neviens atpakaļ nesaliks. - Zinu.
Tas mani biedē.
- Tam vajadzētu aizņemt pāris sekundes. - Labi, vecīt.
Mani pirksti ir ieroči. Mans īkšķis ir spēcīgāks nekā Neronam.
Viņam bija stiprs īkšķis, ja?
Īkšķis uz augšu vai leju noteica, vai arēnā dzīvosi vai mirsi.
- Ak tā! Es nezināju. - Un tiešsaistes arēnā
es esmu kaut kur starp imperatoru un dievu.
Jā, es to nevaru.
REZULTĀTU NAV
Tikko teici, ka esi dievs, Rodij.
Pat dieviem ir vājās vietas.
Kāda ir vājā vieta?
Viņš ir izolēts.
Tā. Ko nozīmē "izolēts"?
Tiešsaistē viņa nav.
Tad viņam jābūt tiešsaistē, lai tu uzlauztu viņa e-pastu?
Nē, viņš e-pastu neizmanto. Tiešsaistē viņa vispār nav.
Mākonī - nekā, sociālajos tīklos nav.
Viņš ir veco laiku cilvēks. Visu dara analogi.
Taustāmi.
Tā. Es skaidri zinu, ka viņam ir dators.
Viņam var būt dators, bet viņš nelieto e-pastu un nesaglabā kopijas tiešsaistē.
Tātad noskaidrot, kas ir viņa datorā, var, vienīgi paņemot viņa datoru.
- Jā. - Skaidrs. Forši.
Jā, bet tad tev ir jāpasteidzas.
Čalim, kas tik ļoti domā par drošību, droši vien ir termīta pods.
Labi. Kas tas ir?
Pods, kas piepildīts ar termītu.
Jā, tik daudz es sapratu.
Termīts sastāv no alumīnija, dzelzs oksīda un plānas magnēzija strēmeles.
To iebāž māla podā un uzliek uz datora.
Kad cūkas gāž ārā durvis, strēmeli aizdedzina,
maisījums izdeg cauri cietajam diskam.
Tu zini, ka formāli cūkas esam mēs.
Esmu no ielas. Dažreiz es runāju kā uz ielas.
- Labi. Paldies, Rodij. - Ei!
Tev man bija jāpasaka, kāpēc esmu te.
Tev bija jāielaiž mani Hobdena e-pastā, bet tu neielaidi.
Tāpēc... nākamreiz.
Tā gan.
Rivers ir atpakaļ.
Kur viņš bija?
Teica, ka paelpot gaisu. Es neprašņāju.
Pārējie ir uz vietas, izņemot Mūdiju.
Tu esi noraizējies ne tikai par Riveru, vai ne?
Vai, tavuprāt, tā ir sakritība, ka Daiena Tavernera
vadīja īpašu operāciju saistībā ar atgrūstiem labējiem
tieši tad, kad kaut kādi sūda nacionālisti
nolaupīja brūnu puiku?
- Nu... - Tas bija retorisks jautājums.
Varu jums pateikt arī to, ka visu iestāžu rīcība
tiek koordinēta, iesaistot...
Nolaupītāji ir draudējuši viņu nogalināt,
bet viņa atrašanās vieta varas iestādēm aizvien nav zināma.
Tagad video ir skatīts vienu miljonu reižu,
un šis skaitlis strauji pieaug.
Drīz ir paredzēta uzruna, ko teiks pārstāvis...
ZEIDIJASTANTE NEVARU RUNĀT, ESMU DARBĀ
...no Metropoles policijas pretterorisma vienības
par policijas reakciju uz šo video.
Visu laiku skatos ziņas, bet īstu ziņu nav.
Jā, Parks būs licis nobloķēt.
Jā, zinu.
Tu tos šķiro pārstrādei vai...
Kur biji aizgājis?
Gribēju noskaidrot, vai tas, ko lejupielādēji no Hobdena zibatmiņas,
ir tas, ko Parks meklē.
Bet nav.
Domā, ka meklēto atradīsi tur?
Tu negribi zināt, ko es daru. Droši vien mani izsviedīs ārā pavisam.
River, vai tas tiešām ir tā vērts?
Es nevaru te tā sēdēt un neko nedarīt, Sida.
Man ir viens pavediens, un, jā, varbūt tas nekam neder.
Bet man tas jāizpēta. Citādi ko esmu vērts?
Es to savākšu. Goda vārds. Tikai nelaid nevienu tur klāt!
BREDMENA DURVIS
Kundze!
Mūdija kungs! Ātri apsēdieties! Ziņas esat redzējis. Es steidzos.
Vakar iztraucējāt manu drošības nodaļas vadītāju.
- Jā, viņš ir sens draugs. - Jā, gan jau, ka ir.
Jūs viņam teicāt, ka Džeksons Lems vada operāciju.
Dafijs teica, ka par to zina,
bet sapratu, ka viņš blefo, jo viņš nezināja, ka Sida Beikere ir meitene.
Viņa ir sieviete un divreiz labāka aģente par jums.
Es sešus gadus biju suns.
Dieva dēļ apklustiet!
Es gribu zināt, kā par to uzzinājāt jūs.
Par ko, kundze?
Jūs aplami domājat, ka šī ir saruna.
Kad es prasu informāciju, jūs to sniedzat.
Neizliecieties par muļķi!
Nemelojiet! Skaidrs?
Es Lemam devu konkrētus norādījumus. Kāpēc bijāt informēts?
Viņš jūs neciena un jums neuzticētos.
Vai atceraties to daļu par nemelošanu?
Tur ir mikrofons.
Vai jūs tiešām sakāt, ka noslēpāt mikrofonu Lema kabinetā?
- Es tam sliņķim neuzticos. - Apžēliņ!
- Tas nav personiski. - Kāpēc pārbaudēs to neatrada?
Nesakiet, ka pārbaudes veicat jūs. Apžēliņ!
Ko vēl jūs darāt savā rotaļu pilsētiņā?
Tas laikam bija ieraduma spēks. Es biju viens no suņiem.
Vai tiešām? Netikāt minējis.
Un viņš man neko neuzdod. Katrā ziņā neko svarīgu.
Tikai piečakarējas.
Tāpēc es gribēju redzēt, vai varu par viņu ko dabūt, un dabūju.
Izdegušais ķēms.
Ja viņš kādreiz gribēs nozust, zinu, kā viņš to darīs.
Zinu, kurp dosies un ar kādu vārdu.
Būs tā.
Jūs man izdarīsiet dažus pakalpojumus - neoficiāli.
Tas nozīmē: ja kaut kas pat nedaudz noies greizi,
es par jums neko nebūšu dzirdējusi. Skaidrs?
Tikai ienākošajiem. Un novāciet to mikrofonu!
Muklājs varbūt ir strupceļš, tomēr daļa no dienesta.
Ja kļūs zināms, ka tas ir kompromitēts,
jūsu bijušie čomi no suņiem jūs saplosīs.
Un, Mūdij, brīdinājums. Lema izdegšanai ir savs iemesls.
Aktīvajā darbā viņam bija vairāk raižu nekā par tādiem nejēgām kā jūs.
Viņš riskēja ar to, ka var tikt noķerts, spīdzināts un nošauts, un izdzīvoja.
Varbūt paturiet to prātā!
Nu man ir pievienojies mūsu drošības korespondents Dereks Roterijs.
ĶĪLNIEKS ATPAZĪTS - HASANS AHMEDS
Ko vari pateikt par līdzšinējo izmeklēšanu?
JAUNAIS SKOTLENDJARDS
Vestjorkšīras policija ir apstiprinājusi, ka šajā izmeklēšanā ir iesaistīta.
- Tas noticis pēc sazināšanās... - Izslēdz!
...ar Hasana Ahmeda ģimeni.
Muld vienu un to pašu uz riņķi vien.
Šis ir mūsu slavas brīdis. Mūs meklē visa pasaule.
Vai ir ziņas par to, kāpēc Ahmeda kungs ir sagūstīts?
- Stulbais... - Nav. Nu, varētu būt...
Tu zini, ka nedrīkstēsi teikt par šo ne vārda, kad tas būs galā?
Mēs neesam cits citu redzējuši. Neesam te bijuši.
Jā.
- Lūdzu! - Jā, es lepojos ar to, ko darām
- savas valsts dēļ. - Man vajag uz tualeti.
- Bet es neko neteikšu. - Jā, neteiksi.
Jo, ja teiksi, es tevi atradīšu.
Klau, man tiešām vajag.
Lai viņš apdiršas!
- Ei, zināt ko? - Klau!
No rīta gan viņš apdirsīsies.
- Lūdzu! - Aizvedīšu viņu uz tualeti.
Tikko sajūsminājies par to, ka pasaule
- grib zināt, kas esam. - Tiešām vajag...
Gribi, lai zina, ka meties slaucīt musulmaņa pakaļu?
Es nemetos.
Ej atrodi spaini vai ko!
Viņš nelietos mūsu tualeti.
Ej!
Kur tad tas ir?
Spaini neatradu.
Zini, man liekas, ka pagalmā ir viens spainis.
Mēs nezinām, vai šis cilvēks
policijai vai drošības sargiem bija zināms.
- Tad to izdarīšu es. - Bet parasti
ar iebiedēšanu saistītos gadījumos varas iestādes
atturas sniegt informāciju, kas, viņuprāt, varētu apdraudēt...
Bet policijas klātbūtne šodien šajā rajonā ir ievērojama, kas...
Kā viņš izturējās, kundze?
Ja runājat par Mūdija kungu, tas paliks starp viņu un mani.
Pakistānas vēstnieks bija neapmierināts.
Dzirdēju, ka ir izrāviens.
Ne gluži izrāviens, kundze, bet domājam, ka viņu tur Londonā.
- Kāpēc? - Tie ir Londonas ķieģeļi. Pagrabā.
Mēs pieņemam, ka tas ir pagrabs. Nav gaismas, neapmestas sienas.
- Celtas no Londonas ķieģeļiem? - Jā.
Esat sašaurinājuši iespējas līdz vienai no trīsarpus miljoniem māju.
Nē, tas ir mazāk.
Redziet, javas vecums un stils liecina, ka varam aprobežoties ar noteiktiem rajoniem.
Viktorijas laika, pirms masveida apbūves.
Nu, turpiniet! Es gribu adresi, nevis statistiku.
Ir kādi jaunumi par video?
Tas, ko viņi izdarīja ar sākotnējo augšupielādi, bija diezgan smalks gājiens,
bet tagad viņi ir nesaistē.
Tiešsaistē atgriezīsies, kad izpildīs viņam nāvessodu.
Tāpēc atrodiet, no kurienes viņi raida.
Man jāinformē Ārlietu ministrija.
Izvērtējiet visas atbrīvošanas iespējas!
- Jā, kundze. - Neviens neies mājās,
un, ja kāds ir mājās atvaļinājumā, tūlīt atsauciet atpakaļ!
Vari izmantot to.
- Nē! - Mieru!
Žvīks žvāks būs tikai rīt no rīta.
- Un tad cīnīsimies pretī par savu zemi. - Es esmu brits.
Ko? Tāpēc, ka nokārtoji pilsonības testu?
Nē, nē. Esmu dzimis te, tāpat kā jūs.
- Mana ģimene pārcēlās... - Tas nav tas pats.
Jēzus piedzima stallī, bet tāpēc jau viņš nav ēzelis. Augšā!
Rokas kopā!
Paklausieties, lūdzu!
Kājas kopā!
Pat nemēģini kustēties!
Tā. Vari izmantot savu tualeti, kad vien gribi.
Domājat, ka Čērčils lepotos ar to, ko darāt?
Ko, ko?
Aukstasinīgi mani nogalinot.
Jūs esat gļēvulis.
Gribi parunāt par gļēvumu?
Tu pat nespēj uzkāpt uz kroga skatuves.
Vai tas bija tavs sapnis?
Nu, tagad ir par vēlu.
Velns parāvis!
Te Roberts Hobdens zvana Nikam Drū.
Un kad viņš aizgāja? Nē, nekas.
Vai varat mani savienot ar kādu, kurš atbildīgs par ziņām?
Atvainojiet, numuru es nevaru atstāt.
Es pārzvanīšu.
Labdien! Te atkal Roberts Hobdens.
Vai Keitai Dreiperei sapulce nav beigusies?
Nāvīgi ilga sapulce.
Tā ir cita sapulce, ja?
Te Roberts Hobdens Pīteram Džadam.
Nē, tad es zvanīšu vēlreiz. Un vēlreiz.
Ei, jūsu atlikums.
Piecos gados nekad nav atstājis dzeramnaudu.
Šī ir jūsu veiksmes diena.
MAKSA KAFEJNĪCA
Stendiša!
Jā, es tavā vietā tuvāk nenāktu. Ak dievs!
Es tikko nopirdos.
Nu baigi!
Sazvani man Taverneru!
Ketrina, tu teici - vēlāk. Un vēlāk ir tagad.
Vienu mirklīti!
Priekšniek?
Atšujies!
Tiks darīts. Pēc mirklīša.
Kad būšu iekasējis nodokli no Stendišas kundzes.
Tagad savienoju.
Idiņ, man ir zvans.
Daiena?
Kas? Kas, ellē, tu esi?
Ja viņa nevar pienākt pie telefona, tad aiznes telefonu pie viņas!
- Tomēr izšķīries par desmit. - Jā.
Ziņa ir tāda:
"Steidzami piezvani! Man ir tava testa rezultāti."
Izlīdzinās tas, ka Rivers aizgāja agri, neko nenopircis.
Jā. Lai viņa vienkārši man piezvana!
Kad tieši Kārtraits aizgāja?
Precīzi nezinu. Pirms pāris stundām?
Tieši pirms Sidas.
Labi. Nu, tinies!
ZIŅAS ĶĪLNIEKS - TERMIŅŠ TUVOJAS
Ak kungs! Rīt no rīta šajā laikā...
Jā, mēs atkal būsim te.
Tie paši sūdi, cita... Tu runā par ķīlnieku.
Protams, viņu līdz tam atradīs, vai ne?
Nu, jāatrod.
Jā, cerēsim.
Ko šovakar darīsi?
Lūgšos, lai vinnētu loterijā.
Bet tas man nav jādara konkrētā vietā.
Es to varētu darīt kustībā.
Ei, jūs, uzmetēji! Vai aizmirsāt, ka šodien mums sarunāts iziet?
Velns! Atvaino, Struan! Esmu ieplānojusi arī ko citu.
Man šovakar jāsatiek draudzene. Atvaino!
Arī vakar tikies ar draudzeni. Ir labi būt populārai. Min?
Klēra atsūtīja ziņu. Viņas māsai murgains periods.
Šķiras no drauga.
Tāpēc, jā, man šovakar uz pilnu slodzi tēva pienākumi.
Nu labi. Mēs pagājšreiz tik labi izsmējāmies, kad aizgājām iedzert.
Mums kādreiz tas jāatkārto.
Noteikti.
Iedzersim uz Ziemassvētkiem!
Ir februāris.
Ko, pie velna, tu te dari?
Es tev varētu jautāt to pašu.
Iedomājos - varbūt gribi kafiju. Kafejnīcā neiedzēri.
Atvaino, vai tu mani izsekoji?
Ceri, ka nē. Jo tas nozīmētu, ka esmu nemanīta tev sekojusi pa pusi Londonas.
- Ak kungs! - Man likās - tev tas padodas.
Varbūt tas stāsts, kā izsekoji Taverneru, ir tikai mīts.
Tas... Nē. Nav gan mīts. Tā tiešām notika.
Man kā treniņu uzdeva izsekot opozīcijas izglītības ministra kandidātu,
bet iepriekšējā vakarā viņš dabūja sirdstrieku,
tāpēc viņa vietā es izsekoju Taverneru.
Un es novēroju, kā viņa dara visu. Visu.
Sporta zāle, brokastis, birojs, pusdienlaikā atkal sporta zāle.
Biju trīs metru attālumā, bet viņa nezināja.
Līdz brīdim, kad nākamajā dienā parādīju viņai fotogrāfijas.
Un tas, ka viņa tev aplaudēja?
Par to ir izrunāts vairāk, nekā bija. Viņa sasita plaukstas tikai trīsreiz.
Tev būtu jāaplaudē man. Es vēroju Hobdenu, kamēr aizgāji pēc mašīnas.
Man būtu jāaplau...
Es būtu izcēlies, stāvēdams uz ielas.
Es neizcēlos.
Bet, kā esam noskaidrojuši, man novērošana padodas labāk nekā tev.
Tas vienkārši... ir atkarīgs no tā, kā uz to skatās.
Nu taču!
Neticami.
Tev patīk, kad esmu pret tevi barga.
Kas no Hobdena atkritumiem tevi pamudināja ķerties pie spiegošanas?
Hou pareģoja, ka Hobdens būs uztaisījis tā saukto termīta podu,
kas būtībā ir smalks paņēmiens, kā klīniski paranoiķi
var pārvērst savu datoru pelnos.
Un es viņa atkritumos atradu tērauda vilnu un kafijas filtrus ar rūsu.
Viņš ir taisījis dzelzs oksīdu. Tā ir viena no termīta sastāvdaļām.
Tātad viņa cietajā diskā ir kas tāds, ko viņš negrib nevienam rādīt?
Pretīga.
Tas būs arsēna dēļ.
Kā panāci, ka Hou palīdz?
Apsolīju izstāstīt, kāpēc viņš ir Muklājā.
- Tu zini? - Jā, zinu. Un tu?
Nu, to, ko lūdzu, viņš neizdarīja,
tas ir, neuzlauza Hobdena e-pastu, tāpēc man nebija jāstāsta.
Būtu izstāstījis?
Jā. Viņš grib zināt.
- Kā tu būtu teicis? - Nezinu. Izmantojot vārdus.
Labi. Iedomājies, ka es esmu Rodijs Hou un tu saki,
ka esmu nosūtīts uz Muklāju tāpēc, ka esmu neciešams ķēms.
- Izmests... - Es izpušķotu.
...no visām MI5 nodaļām, kurās strādāju, un atlika vienīgi Muklājs.
Bet, ja viņš būtu ticis Hobdena e-pastā,
- vai tad tas nebūtu noderīgi? - Viņš...
kādu iekļāva seksuālo noziedznieku reģistrā,
- jo tas autobusā bija apsēdies viņa vietā. - Man nebija jāstāsta.
- Iedomājies, ko viņš nodarītu tev. - Kāpēc strīdamies?
Domā - Rodijs varētu noskaidrot, kāpēc Muklājā ir Lems?
Nē. Citādi viņš to jau būtu izdarījis.
ZEIDIJASTANTE
Kāpēc te esi tu, Sida? Ne mašīnā. Muklājā.
Man likās, ka Muklājs ir kā cietums.
Nav pieņemts jautāt, par ko te esi.
Tu zini, kāpēc te esmu es.
Jā, bet visi zina, kāpēc te esi tu.
Gribēju izteikt tev komplimentu, bet nu vairs ne.
Kā vēlies. Man jau pietiekami glaimo Lems.
Tieši to es gribu teikt.
Viņš redz, ka tu neesi kā pārējie.
Tāpēc, ka neesi.
Saproti - Mins,
Struans,
Rodijs,
varbūt ne Luīza, bet Mūdijs noteikti - viņi ir dzimuši neveiksminieki.
Viņi ir nekam nederīgi, bet tu...
Zini, tas nav loģiski.
Bet, lai vai kāda iemesla dēļ tevi nosūtīja uz Muklāju,
tas noteikti bija negaidīti, vai ne?
Jā.
Jā, bija. Un tā vienkārši...
vienkārši nav tava darīšana.
Nu labi.
- Cik ilgi tu domā te sēdēt? - Līdz Hobdens aizies gulēt.
Tad iešu iekšā un noskaidrošu,
kas ir tajā klēpjdatorā, ko viņš visu dienu nēsā līdzi.
- Čaviņa! - Viss labi, mīļā?
- Jā. Varu dabūt degvīnu ar gāzētu ūdeni? - Jā. Ar ledu un citronu?
Jā, lūdzu.
Es būšu tur aiz stūra.
Labi.
Domāju, ka pieskati bērnu.
Domāju, ka tiecies ar draudzeni.
Nabaga Struans.
Jā. Ja viņš mūs te redzētu, droši vien apraudātos.
Tad tu mājās neiesi?
Nē. Nolēmu, ka vispirms jāatslābinās.
Jā. Tā ir gan.
Šī bija viena ellīga diena, aizsargājot nāciju.
Iedomājies, kas notiktu, ja es neierastos darbā.
Paldies.
Tad es paliktu viena ar Struanu. Tāpēc, lūdzu, nāc gan!
Tad tev pienāktos piemaksa par bīstamu darbu.
Es pieņemu, ka arī vakar nekādas draudzenes nebija, ko?
Zini, man vispār nav draugu.
Nē, es gribu teikt, ka...
Ir cilvēki, ko pazīstu,
bet nav tādu, ar ko varētu parunāt.
Ne par darbu katrā ziņā.
Vai nesazinies ne ar vienu bijušo kolēģi no Parka?
Nē, viņi no manis novērsās.
No manis ne tikai novērsās. Mani visi kaunināja
pēc... Tu zini.
Atstāji vilcienā sevišķi slepenu mapi.
Jā.
Tas.
Es vannas istabā skuvos un klausījos radio,
kad izskanēja ziņa, ka...
ka to mapi ir atradis kāds sabiedrības loceklis.
Un Klēra teica: "Kurš muļķis to izdarījis!"
Un es sāku raudāt.
Domāju - varbūt viņa mani apskaus.
Bet nē. Neapskāva.
Tikai noteica: "Min, tu nolādētais idiots!"
Ak vai! Tas...
- Un vai tagad starp jums viss ir kārtībā? - Ak dievs, jā. Es šķiros.
Šķiet, pēc tā viņa uz mani raudzījās citādi.
Tu liec domāt, ka tev ir ģimenes dzīve.
Jā. Daļēji es uzturu šos melus tāpēc, ka negribu to pieņemt.
Daļēji tāpēc, ka negribu dot Lemam jaunus ieročus.
Un varbūt pats galvenais -
tāpēc, ka tie ļauj man neiet uz krogu ar Struanu.
Zini - ak dievs!
- Viņa dēļ es ilgojos pēc Alana Bleka. - Jā.
Bleks bija kā Struans depresijā, bet viņš vismaz negribēja,
lai turpinām sarunāties pēc darba.
Viņš ir tik sasodīti dedzīgs. Viņš...
- Jā. - ...zini: "Reizi mēnesī iesim vakariņās!"
"Uzspēlēsim peintbolu!" "Iesim..."
Tiem, kas viņu sagūstījuši, mēs laikam teiktu:
"Lūdzu! Viņš jums neko nav nodarījis. Ļaujiet viņam iet!"
ĶĪLNIEKA VECĀKI LŪDZ VIŅU ATBRĪVOT
Policija saka:
draudi Līdsas Universitātes studentam Hasanam...
Pasauc Hou!
Domāju, ka viņš ir prom.
Tad dabū viņu atpakaļ!
Ko Hobdens mēģināja sazvanīt?
Bariņu labēji noskaņotu redaktoru un žurnālistu,
bet neviens no viņiem neatbildēja.
Bet Pīteram Džadam viņš zvanīja septiņas reizes.
Džads ir visļaunākais.
Jā.
ZEIDIJASTANTE
Hallo!
Es tagad nevaru runāt.
- Nē, es viņu tagad novēroju. - Vēlāk ziņo!
Labi, bet man jāiet.
Labi.
Kas ir Zeidijastante?
Tādas Zeidijastantes nav.
Es to ierakstīju, lai tad, ja kāds tiktu manā telefonā,
nezinātu, ar ko esmu runājusi.
Ar ko tad tu runāji?
Ar kādu, kurš zina, ka novēro Robertu Hobdenu?
Tā es neteicu.
Nē, teici gan. Tu teici: "Es viņu tagad novēroju."
Paklau... Ne bez iemesla es tev neteicu, kāpēc esmu Muklājā.
Nē, nē, Sida! Tiešām. Nopietni. Tev nav man jāsaka, kāpēc.
Tas nav tāpēc, ka būtu kaut ko ne tā izdarījusi darbā, jo tu esi izcila aģente.
Savā ziņā izcila aģente.
Acīmredzot tas ir saistīts ar tavu personisko dzīvi,
- kas uz mani neattiecas. - Nē. River, tas attiecas uz tevi. Es...
Es tev šodien nesekoju tāpat vien.
Tā bija Tavernera,
un es neteicu, ka novēroju Hobdenu.
Es teicu, ka novēroju tevi.
Tu runā nopietni?
Tu Taverneras uzdevumā novēro mani?
Ko...
Kāpēc viņa grib, lai novēro mani?
Klau, es nezinu, bet tieši tāpēc mani atsūtīja uz Muklāju.
Lai paturētu tevi acīs.
Tu joko, pareizi?
Nē.
Nē, nejokoju. Es...
Velns!
Velns! Re!
Es nosegšu priekšpusi.
Izbeidz!
Lūdzu!
Dabū viņu nost! Dabū nost!
Paklausies!
Atlaid viņu un noliec ieroci! Pēc divām minūtēm būs bruņota vienība.
Ja redzēs tevi ar ieroci, nogalinās.
- Vai dzirdēji? - Ko tu gribi?
Noliec ieroci!
Sida!
Sida, tev trāpīja?
Sida? Velns, velns!
Labi. Tā, tā.
Sida, paliec ar mani! Sida!
Jā, vajag ātro palīdzību.
NW1, Meitorprouda.
Jā, šauts ievainojums galvā.
Jā, jā. Jūs mani redzēsiet, redzēsiet.
Tikai pasteidzieties! Labi.
Sida?
Tulkojusi Inguna Puķīte